ພັນລະຍາ ຜູ້ທີ່ຖືກຍິງຕາຍ ຢູ່ເມືອງ Charlotte ເປີດເຜີຍ ວີດີໂອ
ການເດີນຂະບວນ ເປັນຄືນທີສີ່ ມືຂິ້ນຢູ່ເມືອງ ເມືອງ Charlotte ຂະນະທີ່ຜູ້ບັນຊາການຕຳຫຼວດ ກ່າວວ່າ ວີດີໂດ ກ່ຽວກັບການຍິງສັງຫານ ຊາຍຊາວຜິວດຳ ຈະມີການເປີດເຜີຍ ໃນທີ່ສຸດ.
ຜູ້ບັນຊາການຕຳຫຼວດທີ່ເມືອງ Charlotte ລັດ North Carolina ໃນພາກຕາເວັນອອກ ສຽງໃຕ້ຂອງສະຫະລັດ ກ່າວໃນວັນສຸກວານນີ້ວ່າ ວີດີໂອຂອງຕຳຫຼວດທີ່ບັນທຶກຮູບພາບໃນລະຫວ່າງການຍິງສັງຫານຜູ້ຊາຍອາເມຣິກັນເຊື້ອສາຍອາຟຣິກາຄົນນຶ່ງໂດຍຕຳຫຼວດ ນັ້ນຈະມີການນຳອອກເຜີຍແຜ່ໃນທີ່ສຸດ ຜູ້ບັນຊາການ Kerr Putney ກ່າວໃນກອງປະຊຸມຖະແຫລງຂ່າວວ່າ “ມັນຂຶ້ນຢູ່ກັບວ່າເວ ລາໃດ ແລະ ມັນເປັນເລື້ອງ ຂອງລຳດັບເຫດການ ຂ້າພະເຈົ້າ ຢາກໃຫ້ເປັນທີ່ຮອບຄອບແລະສຸຂຸມຕື່ມໃນການນຳສະເໜີເລື້ອງລາວທັງໝົດ ” ໃນຂະນະດຽວກັນ ຄອບຄົວຂອງທ້າວ Keith Lamont Scott ກໍໄດ້ນຳເຜີຍແຜ່ວີດີໂອທີ່ຖ່າຍຈາກໂທລະສັບມືຖືທີ່ພັນລະຍາຂອງທ້າວ Scott ນາງ Rakiya ໄດ້ບັນທຶກໄວ້ກ່ອນ ທີ່ສາມີຂອງນາງຈະເສຍຊີວິດ ໃນວັນອັງຄານຜ່ານມາ ວີດີໂອຈາກໂທລະສັບມືຖື ບໍ່ໄດ້ສະແດງໃຫ້ເຫັນວ່າ ທ້າວ Scott ມີປືນຢູ່ໃນມືຫຼືບໍ່ ເວລາ ຜູ້ກ່ຽວປະເຊີນໜ້າກັບຕຳຫຼວດ ແຕ່ແນວໃດກໍຕາມ ໄດ້ຍິນສຽງພັນລະຍາຂອງລາວຮ້ອງ ຂໍບໍ່ໃຫ້ຕຳຫຼວດຍິງລາວ ແລະໃຫ້ສາມີຂອງນາ ງອອກມາຈາກລົດ ນອກນັ້ນແລ້ວຍັງໄດ້ ຍິນສຽງຮ້ອງຂອງນາງວ່າ ສາມີຂອງນາງ ບໍ່ມີອາວຸດ ໃນຂະນະທີ່ຕຳຫຼວດ ສັ່ງໃຫ້ທ້າວ Scott ຖິ້ມປືນລົງ ຫລັງຈາກນັ້ນ ກໍໄດ້ຍິນສຽງປືນດັງຂຶ້ນ ແລະກໍເຫັນຮູບທ້າວ Scott ນອນຢຽດຢູ່ທີ່ຫົນທາງ ມີຫລາຍຮ້ອຍຄົນພາກັນເດີນຂະບວນຢູ່ຕາມຖະໜົນຫົນທາງທີ່ເມືອງ Charlotte ເປັນຄືນທີສີ່ໃນວັນສຸກວານນີ້ ເພື່ອປະທ້ວງຕໍ່ການຍິງສັງຫານດັ່ງກ່າວ ເຮືອບິນເຮລີຄອບເຕີ້ໄດ້ບິນເວີ່ນຢູ່ທາງເທິງພວກເດີນຂະບວນ ແລະກໍສາມາດແນມເຫັນກອງກຳລັງຮັກສາດິນແດນຕາມຖະໜົນສາຍຕ່າງໆ ພ້ອມນີ້ຕຳຫຼວດ ຍັງໄດ້ປິດຫົນທາງຫລາຍສາຍ ທີ່ພວກປະທ້ວງມັກໄປໃນລະຫວ່າງການເດີນຂະ ບວນຄັ້ງກ່ອນໆໃນອາທິດນີ້ ພາຍໃນເວລາ 9 ໂມງແລງ ພວກປະທ້ວງ ໄດ້ພາກັນອອກໄປສູ່ທາງຫຼວງ ສາຍສຳຄັນໆ ໃກ້ໆກັບເມືອງ Charlotte ແລະໄດ້ອັດບໍ່ໃຫ້ມີການສັນຈອນໄປມາ ຕໍ່ມາພວກປະທ້ວງໄດ້ແຍກກັນອອກເປັນກຸ່ມໆ ແລະຫລາຍໆຄົນໄດ້ພາກັນກັບຄືນໄປສູ່ເຂດໃຈກາງເມືອງອີກ